En  ihrer Naut hean se uff'ra Bomwies em'a Schofstall a Plätzle g'fonda.  Der Josepf hodt gschwend a weng Hei ond Schtrau zamma dau ond die Maria hodt a goldichs liebs Biable uff'd Welt brocht. Sie hodt's en mitgbrochte Wendla neigwicklat ond eam da Nama Jesus geba - wia se's vom'a Engel g'seit griagt hodt.  Henna aus em Stall isch an Ochs on an Esel komma ond hean des Bobbele a'guckt on dr'bei mit ihrem Odem warm g'halta. Ond der Sepp ond sei Maria heand sich mordsmäßig g'freit, dass alles no so guat  ganga isch.